แม่นางตะปี

แม่นางตะปี บางแห่งว่า นางถะปี หรือ ปาปี (, ) พระอัครมเหสีในพระเจ้าแสนเมือง กษัตริย์องค์ที่ 3 แห่งอาณาจักรหงสาวดี และเป็นพระมเหสีองค์ที่ 2 ในพระเจ้ารามมะไตย กษัตริย์องค์ที่ 4 รวมถึงเป็นพระราชมารดาของพระยาอายกำกอง กษัตริย์องค์ที่ 6

พระนางประสูติเมื่อใดไม่มีหลักฐานเป็นพระราชธิดาของพระยาเลอไทย กษัตริย์องค์ที่ 4 แห่งอาณาจักรสุโขทัย ใน ค.ศ. 1311 พระยาเลอไทยได้ส่งพระนางมายังเมาะตะมะ เพื่ออภิเษกกับพระเจ้าแสนเมืองเมื่อขึ้นสืบราชบัลลังก์Pan Hla 2005: 38 (ขณะนั้นเมาะตะมะยังเป็นประเทศราชของสุโขทัยอยู่นับตั้งแต่สถาปนาอาณาจักร) เมื่อมาถึงเมาะตะมะพระนางได้รับการสถาปนาเป็นพระอัครมเหสีและมีพระประสูติกาลพระราชโอรส-ธิดา 2 พระองค์คือ พระยาอายกำกอง และแม่นางโอกัลยาณ์ พระเจ้าแสนเมืองได้ประกาศเอกราชจากสุโขทัยพร้อมกับเข้าตีทวาย และตะนาวศรีจากสุโขทัยเมื่อ ค.ศ. 1321Phayre 1967: 66

เมื่อพระเจ้าแสนเมืองสวรรคตพระองค์ได้เป็นพระมเหสีพระเจ้ารามมะไตยPan Hla 2005: 39 และมีพระประสูติกาลพระราชโอรส-ธิดา 2 พระองค์คือ มิมาสานและมังลังกาPan Hla 2005: 40 ต่อมาชีปอนและนางจันทะมังคะละได้ยึดราชบัลลังก์แต่ชีปอนก็ถูกจับประหารหลังครองราชย์ได้เพียง 7 วัน พระยาอายกำกองพระโอรสองค์โตของแม่นางตะปีองค์โตจึงขึ้นเป็นกษัตริย์ แต่ก็ครองราชย์ได้เพียง 49 วัน ก็ถูกนางจันทะมังคะละลอบปลงพระชนม์Pan Hla 2005: 41–42

 พงศาวลี 

</center>

อ้างอิง
 เชิงอรรถ

บรรณานุกรม




หมวดหมู่:บุคคลในประวัติศาสตร์กรุงสุโขทัย
หมวดหมู่:ราชวงศ์หงสาวดี
หมวดหมู่:ชาวไทยที่เสียชีวิตในประเทศพม่า
หมวดหมู่:ชาวไทยในประเทศพม่า
หมวดหมู่:พระราชธิดาในพระมหากษัตริย์ไทย